stanford-oval/wikipedia huggingface dataset:
הוגו ויבינג
פילמוגרפיה חלקית

For Love Alone‏ – 1986 – בתפקיד: ג'ונתן קרו.
The Custodian‏ – 1993 – בתפקיד: הבלש צ'רץ'.
פריסילה מלכת המדבר – 1994 – בתפקיד: טיק/ מיטצי.
חדרי שינה – 1998 – בתפקיד: ג'רמי.
בייב בעיר הגדולה – 1998 – בתפקיד: דיבוב קולו של רקס.
The Interview‏ – 1998 – בתפקיד: אדי רודני פלמינג.
כוכב מוזר – 1999 – בתפקיד: סטיבן.
מטריקס – 1999 – בתפקיד: הסוכן סמית'.
פלא פודינג – 2000 – בתפקיד: דיבוב קולו של ביל בראנקל.
שר הטבעות: אחוות הטבעת – 2001 – בתפקיד: אלרונד.
שר הטבעות: שני הצריחים – 2002 – בתפקיד: אלרונד.
מטריקס Reloaded – ‏2002 – בתפקיד: הסוכן סמית'.
שר הטבעות: שיבת המלך – 2003 – בתפקיד: אלרונד.
מטריקס רבולושנס – 2003
דג קטן – 2005 – בתפקיד: ליונל.
ונדטה – 2006 – בתפקיד: וי.
קרס המכרז – 2008 – בתפקיד: מקהית'.
איש הזאב – 2010 – בתפקיד: אסרליין.
קפטן אמריקה – 2011 – בתפקיד: יוהאן שמידט / הגולגולת האדומה.
איש המפתח – 2011
ענן אטלס – 2012 – בתפקיד: וינסנט.
ההוביט: מסע בלתי צפוי – 2012 – בתפקיד: אלרונד.
ההפיכה – 2013 – בתפקיד: הבלש סטיב מאיילורד.
Mystery Road ‏– 2013 – בתפקיד: ג'ונו.
ההוביט: מפלתו של סמאוג – 2013 – בתפקיד: אלרונד.
The Mule ‏– 2014 – בתפקיד: הבלש תום קרופט.
ההוביט: קרב חמשת הצבאות – 2014 – בתפקיד: אלרונד.
המלבישה – 2015 – בתפקיד: סרג'נט פאראט.
Strangerland‏ – (2015) – בתפקיד: דייוויד ריי.
הסרבן – 2016 – בתפקיד: טום דוס.
Jasper Jones ‏ – 2017 – בתפקיד: ג'אק ליונל המשוגע.
ערי טרף – 2018 – בתפקיד: תדיאוס ולנטיין.
47 שחור (אנ') – 2018 – בתפקיד: האנה.
מידה כנגד מידה – 2019 – בתפקיד: דיוק.
Lone Wolf‏ - 2021 - בתפקיד: פוליטיקאי.
Expired – ‏2022 – בתפקיד: ד"ר מייקל ברגמן.
The Royal Hotel‏ – (2023) – בתפקיד: בילי.
The Rooster‏ (2023) - בתפקיד: ההרמיט.
פילמוגרפיה חלקית > טלוויזיה

After the Deluge‏ (2003) – סרט טלוויזיה – בתפקיד: מארטי.
רייק (2010) – בתפקיד: פרופסור גרהאם מוריי.
שבעה סוגי עמימות (2017) – בתפקיד: אלכסנדר קלימא.
פטריק מלרוז (2018) – בתפקיד: פטריק מלרוז.
מר קורמן (2021–הווה) – בתפקיד: ארטי.
לאהוב אותי (2021) – בתפקיד: גלן מת'יסון.
קואלה מן (2023, דיבוב) – בתפקיד: המלך אמדאוס.
סוסים איטיים (2024) – בתפקיד: פרק הארקנס.
הערות שוליים

↑  נירית אנדרמן, כולם פחדו מהסרט הזה. בסוף הוא הפך לקאלט שמכניס מיליונים, באתר הארץ, 7 באוקטובר 2019
↑  חן חדד, עכבר העיר, חדשות קולנוע: 15 הסרטים הטובים של העשור, באתר הארץ, 26 באוגוסט 2009
↑  דאה הדר, ישו הוא קיאנו ריבס, באתר הארץ, 20 במאי 2003
↑  ישי קיצ'לס, עכבר העיר תל אביב, ויכסה - "ונדטה" - קשקוש אנרכיסטי שמשתמש בהרבה מאוד מילים כדי להגיד שום דבר, באתר הארץ, 2 באפריל 2006
↑  עכבר העיר, רובוטריקים 3 - הסרט הרווחי של 2011 בצפון אמריקה, באתר הארץ, 11 ביולי 2011
↑  עכבר העיר, "מטריקס Revolutions", באתר הארץ, 21 בספטמבר 2004
| 0 | 1 | 2 |
| --- | --- | --- |
| הקודם: 1990: מקס פון סידוב (Father) 1997: ריצ'רד רוקסבורג (עושה זמן לפטסי קליין) 2004: סם וורת'ינגטון (גלגול באוויר) | פרסי מכון הקולנוע האוסטרלי – השחקן הראשי הטוב ביותר   1991: הוגו ויבינג (עדות עיוורת) 1998: הוגו ויבינג (ראיון סוף) 2005: הוגו ויבינג (דג קטן)  | הבא: 1992: ראסל קרואו (רומפר סטומפר)  1999: ראסל דייקסטרה (פרי רך) 2006: שיין ג'ייקובסון (קני) |
| --- | --- |
בקרת זהויות :  NLI: 987007453597105171  PLWABN: 9810672785205606  BIBSYS: 5086258  BNE: XX1093147  BnF: cb142382156 (data)  CANTIC: a10287978  CiNii: DA18698840  GND: 1016023618  ICCU: UBOV490894  ISNI: 0000 0001 0904 5676  LCCN: no00098811  MusicBrainz: 4d37c760-f6f6-4058-8563-77c207a4c65c  NKC: xx0044867  NLA: 41397047  NLK: KAC2020K7112  NTA: 10081221X  RERO: 02-A024263983  SUDOC: 113739486  Trove: 1454340  VIAF: 56822290   WorldCat (עם VIAF): 56822290
בית ליד (נפת טולכרם)

| --- | --- |

 טריטוריה:  הרשות הפלסטינית הרשות הפלסטינית
 נפה:  טולכרם
 ראש העיר:  סלמה דריידי
 שטח:  16.753 קמ"ר
 גובה:  426 מטרים
 אוכלוסייה:  ‏
  ‑ בכפר:  5,444 (2012)
 קואורדינטות:  32°15′40″N 35°07′52″E﻿ / ﻿32.261225°N 35.130973°E﻿ / 32.261225; 35.130973
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) בית ליד(למפת צפון השומרון רגילה) בית ליד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ליד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ליד  he tabBackground:;tabBorder:#aaa;defaultTab:0;
 
בית ליד (בערבית: بيت ليد) הוא כפר פלסטיני במערב הרי השומרון, בנפת טולכרם ובמרחק של כ־10 ק"מ דרומית-מזרחית לעיר טולכרם, בגובה של כ־450 מטר מעל פני הים.
בשנות ה-60 של המאה ה-19 העניקו השלטונות העות'מאניים לכפר חלקת אדמה חקלאית ממערב ליישוב ועליו קמה ח'רבת בית ליד, במקום בו נמצאת כיום צומת השרון (לשעבר: צומת בית ליד) ומושב נורדיה. במלחמת השחרור הם עזבו את המקום וחלקם מצאו מקלט בכפר האם.
מקור השם

לדעת וילנאי - מקור השם אינו ידוע.
תושבי הכפר טוענים שבתקופה הרומית שם הכפר היה בית - לוד, כלומר בית המפקד ולאחר מכן שונה לבית ליד.
היסטוריה

בכפר ובסביבתו נמצאו כאן חרסים מהתקופה הביזנטית.
בית ליד, כמו כל ארץ ישראל רבתי, שולב באימפריה העות'מאנית בשנת 1517. על שער המסגד הישן, חקוקה כתובת המנציחה את בניית המסגד ומתוארכת לתקופה הממלוכית המאוחרת, או העות'מאנית המוקדמת.
בשנת 1882, במסגרת סקר ה-SWP תוארה בית ליד כ"כפר קטן בגודלו, בנוי על גבעה המתנשאת לגובה 600 רגל מעל העמק שמדרום לו. הבתים עשויים אבן, ומסופקים על ידי באר בדרום-מזרח, למטה. כמה זיתים גדלים סביב הכפר".
אוכלוסייה

| 0 | 1 | 2 | 3 |
| --- | --- | --- | --- |
מפקדי אוכלוסין - בית ליד
| שנה | תושבים | מקור | הערות |
| 1596 |  |  | 64 בתי אב, כולם מוסלמים |
| 1922 | 653 |  |  |
| 1931 | 739 |  | גרו ב־171 בתים |
| 1945 | 960 |  |  |
| 1961 | 1,807 |  | כולל פליטים שהגיעו מח'רבת בית ליד בשנת 1948 |
| 1997 | 4,412 |  |  |
| 2005 | 5,740 |  |  |
| 2007 | 6,072 |  |  |
| 2017 | 5,606 |  |  |
אדמה חקלאות ומים

על פי רשומי המס של שנת 1596, התושבים שילמו מס קבוע בשיעור של 33.3% על תוצרת חקלאית, סך של 17,310 אקצ'ה. מחצית מההכנסות הלכו לווקף.
שטח הקרקע בשנת 1945 היה 16,753 דונם, והגידולים החקלאיים היו: דגנים ועצי פרי (בעיקר: זיתים, שקדים ותאנים).
השטח הבנוי של הכפר, היה כ־25 דונם, בשנת 1945 ובשל הריבוי הטבעי, גדל השטח הבנוי ליותר מ־150 דונם, בשנת 1980 והבתים נושקים לבתי הכפר הסמוך - ספארין.
בשנת 1993 נפרסה בכפר רשת מים לשתייה וצרכי הבית (מחוברת לרשת המים של הרש"פ). כמות המים לחקלאות תלויה בעיקר במי גשמים ויש גם כמה בארות פרטיות.
אתרים

בכפר ובסביבתו מספר אתרים ארכאולוגיים:
ח'רבת קָרְקָף (خربة قرقف) ממוקמת על תל, צפונית מזרחית לעיירה. חורבה גדולה בת כמה עשרות דונם, שבה מפוזרים גלי אבנים, שרידי קירות, אבנים גדולות מסותתות ושרידי ביצורים.
ח'רבת אל-דֻוֵויר (خربة الدّوير) ממוקמת מזרחית, דרום-מזרח לכפר. חורבה קטנה יחסית, כוללת שרידי חומה וסביבה בורות מים חצובים בסלע, חרסים ושרידי כלים מבזלת.
מקאם - מסגד קטן מדרום-מערב לכפר שנקרא אל-מָזָאר (المزار) ויש בו מחראב שעל פי מאפייניו, מניחים שהוא מתוארך לתקופה העות'מאנית.
ברכת אגירה שנחצבה בסלע, במרחק קילומטר דרום מערבית לכפר, וסביבה שרידי מחצבות אבן קדומות.
אנשי דת ורוח קשורים לכפר

עבדאללה בן עומר בן מג'לי בן עבד אל-חאפז אל-בית-לידי אל-מנופי, (عبد الله بن عمر بن مجلي بن عبد الحافظ البيت ليدي المنوفي - שנת 798).
עבדאללה בן מוחמד בן יחיא בן עבד אל-חאפז אל-בית-לידי (عبد الله بن محمد بن يحيى بن عبد الحافظ البيت ليدي - 840-776).
עבד אלרחמן בן עמר בן מג'לי בן עבד-אל-חאפז אל-בית-לידי (عبدالرحمن بن عمر بن مجلي بن عبد الحافظ البيت ليدي נפטר בשנת 803).
שיהאב אל-דין אחמד אל-חנבאלי (شهاب الدين أحمد الحنبلي - נפטר בשנת 1179). תואר כאימאם ומלומד.
חסן בן ח'ליל אל-בית-לידי אל-סליחי אל-חנבאלי (حسن بن خليل البيت ليدي الصالحي الحنبلي) חי במאה העשירית, שימש כמטיף במסגד בית ליהיא בדמשק וכן היה בעל תפקיד צבאי.
המצעד הרשמי של גלגלצ

סמליל המצעד הרשמי בעבר
המצעד הרשמי של גלגלצ (בעבר: אחד אחד) הוא מצעד פזמונים שבועי המופק ומשודר על ידי תחנת הרדיו גלגלצ. המצעד מדורג על ידי הקהל במהלך השבוע והוא משודר מדי שבוע ביום חמישי ומתפרסם גם באתר גלגלצ. במצעד מדורגים מדי שבוע 10 שירים ישראליים ו-10 שירים בינלאומיים.
המצעד מדורג במהלך השבוע באתר האינטרנט של התחנה על ידי המאזינים, בעבר נהגו לשדר במצעד 15 שירים ישראליים ו-15 שירים בינלאומיים, אך החל מיולי 2011 משמיעים במצעד 10 שירים ישראליים ו-10 שירים בינלאומיים. המצעד משודר מדי יום חמישי בין השעות 12:00–14:00. סדר השמעת השירים הוא מהמקום ה-10 עד למקום הראשון כשהשירים הישראליים והבינלאומיים מושמעים לסירוגין. החל מינואר 2016, בכל פעם ששיר ישראלי החליף את המקום הראשון הישראלי שהיה בשבוע שלפני כן, מנחת המצעד מתקשרת אל האמן או האמנית המבצעים אותו ומספרת להם ששירם הגיע למקום הראשון, לפני שמושמע השיר, השיחה גם מושמעת במצעד. בנוסף להצבעות המאזינים, ישנם נתונים נוספים הנערכים למצעד: השמעות, הצבעות ומצעדים נוספים אחרים וכל הנתונים משוקללים ונעשה מהם המצעד של השבוע.
במצעד קיימות שלוש פינות במסגרתן משודרים שירים נוספים שלא מדורגים במצעד:
היה-היה: בפינת "היה היה" משודרים שירים ששהו במצעד גלי צה"ל/גלגלצ בתאריך הנוכחי בשנים עברו.
מסביב לעולם: פינת "מסביב לעולם" היא לא קבועה, ומוצגים בה שירים שנמצאים במקומות גבוהים במצעדים אחרים ברחבי העולם. בדרך כלל השירים המוצגים בפינה טרם נכנסו לשידור במהלך השבוע בתחנה.
חדש בגלגלצ: בפינה זו משודרים בהשמעת בכורה שירי הפלייליסט החדשים שיושמעו בגלגלצ החל מהשבוע שלאחר מכן. ישיבת הפלייליסט נערכת בימי שלישי ובחמישי נבחרים מספר שירים שישתתפו בפינה זו במצעד.
עד פרישתו מהתחנה בשנת 2010 שידר את המצעד עמרי רונן. לאחר מכן שידרה את המצעד הדר מרקס ובשנת 2011 החליפה אותה נעמי רביע. מ-2012 מגישה את המצעד דלית רצ'שטר.
שיאים

מספר שבועות כללי של שהייה במקום הראשון:
"הללויה" - חלב ודבש (16 שבועות).
"אבניבי" - יזהר כהן (15 שבועות).
"רסיסים" - רביב כנר (13 שבועות).
מספר שבועות רצוף של שהייה במקום הראשון:
"אפס מאמץ" - סטטיק ובן אל תבורי בהשתתפות נטע ברזילי (14 שבועות).
"בית משוגעים" - רן דנקר (12 שבועות).
גדוד תקשוב

בצה"ל גדוד תקשוב (בעבר גדחי"ק; קרי: גדוד חיל קשר) הוא גדוד האחראי על מערך התקשוב של היחידה שבמסגרתה הוא פועל, כדי לאפשר פיקוד ושליטה של מפקדת היחידה ביחידות שמתחתיה, וקשר עם היחידות שמעליה. גדודי תקשוב פועלים ברמה האוגדתית, הפיקודית והמטכ"לית.
התפתחותם של גדודי התקשוב מקבילה להתפתחותו של חיל הקשר והתקשוב. עד שלהי המאה ה-20 נקרא החיל חיל הקשר והאלקטרוניקה וגדודיו נקראו גדודי קשר. עם הרחבת תחומי האחריות של החיל במסגרת המעבר לצבא יבשה דיגיטלי, שונה שם החיל, ובהתאם שונו שמות הגדודים הפועלים בו לגדודי תקשוב.
משימות הגדוד

משימות הגדוד כוללות היערכות ושימור מוכנות מערכות התקשוב למצב חירום או הסלמה, הפעלה ואחזקה שוטפת של אמצעי התקשוב, מחשוב, מערכות הטלפוניה, הרדיו והשו"ב המופעלות בשגרה ובחירום, פיתוח כוח אדם מקצועי תקשובי בעזרת אימונים והכשרות מיוחדות.
חיילי הגדוד עוסקים בהקמה, הפעלה ואחזקת מערכות קשר, תקשורת ומחשוב ממיטב הטכנולוגיות הקיימות בזרוע היבשה.
מבנה הגדוד

גדוד תקשוב מונה 5 פלוגות:
הפת"ק (הפעלה ותקשורת) - הקמה וסלילת תשתיות, טלפוניה ומכשירי קשר ואחראית על כלל החל"קים במרחב האוגדה.
שו"ב וסייבר - הקמה, תמיכה והפעלת מערכות מחשוב מתקדמות, אחזקה ותפעול של החמ"לים ותפעול מרכז בנו"ב האוגדתי.
מרחב - כיסוי קשר רחב-סרט וצר-סרט במרחב ההפעלה של מפקדת היחידה על ידי צוותים ייעודיים. כמו כן, אחראית על תחום התשתיות הפיזיות.
אמת"ק (אמצעי תקשוב) - אחסון ואחזקה של אמצעי לוגיסטיקת תקשוב. כוללת בתוכה צוות טכני אשר אמון על כשירות, תיקון ובקרה על ציוד תקשוב וכלל תחום הצופן והקוד היחידתי.
מפקדה (פלס"ם/מפג"ד) - המעטפת המנהלתית של הגדוד - משאבי אנוש, לוגיסטיקה, רכב וחימוש.
מבנה הגדוד > פלוגות שקיימות רק בחלק מהגדודים

מצפ"פ (מוצב פיקוד פיקודי) - אמונה על הבור של פיקוד הצפון.
אמי"ת (אנליזה, מידע, ידע ותכנות)- אינפוגרפיקה, מידע ותכנות. קיימת רק בפיקוד צפון.
תגי יחידה של גדודי התקשוב בזרוע היבשה

במאי 2018, קיבלו החיילים מגדודי תקשוב פיקודים בפיקוד הצפון, המרכז והדרום, תגי יחידה חדשים בעיצוב אחיד שמאפיינים את השיוך המקצועי והשיוך הפיקודי שלהם.
תג של גדוד תקשוב פיקודי "רעם" של פיקוד הדרום מ-2018
תג של גדוד תקשוב אוגדתי "בשור" של אוגדת עזה
תג של גדוד תקשוב אוגדתי "מרום" של עוצבת אדום
תג של גדוד תקשוב אוגדתי "אפיק" של עוצבת הפלדה
סמל גדוד תקשוב אוגדתי של עוצבת סיני (חיילי הגדוד נעים עם תג האוגדה)
תג גדוד תקשוב פיקודי "איילים" של פיקוד הצפון מ-2018
תג של גדוד תקשוב אוגדתי "נופים" של עוצבת הגליל
תג של גדוד תקשוב אוגדתי "שניר" של אוגדת הבשן
תג של גדוד תקשוב אוגדתי "שיאון" של עוצבת געש
סמל גדוד תקשוב אוגדתי של עוצבת המפץ (חיילי הגדוד נעים עם תג האוגדה)
התג גדוד תקשוב פיקודי "שגב" של פיקוד המרכז מ-2018
תג של גדוד תקשוב אוגדתי "אופק" של אוגדת איו"ש
תג של גדוד תקשוב אוגדתי "לפיד" של עוצבת האש
סמל של גדוד תקשוב אוגדתי "יובל" של עוצבת הבזק
התג גדוד תקשוב פיקודי של פיקוד העורף מ-2018
התג של גדוד "צמרת" - גדוד תקשוב מטכ"ל השייך למרכז חושן
התג של גדוד "איתנים" - גדוד תקשוב ארצי נייח השייך למרכז חושן
התג של גדוד "אמירים" - גדוד תקשוב ארצי נייד השייך למרכז חושן
גדוד "פסגות" - גדוד ל"א
התג של גדוד תקשוב
גדוד התקשוב של חיל המודיעין
תגי יחידה של גדודי התקשוב בזרוע היבשה > תגים היסטוריים שלא בשימוש

תג של גדוד תקשוב פיקודי "רעם" של פיקוד הדרום עד 2018
תג של גדוד תקשוב פיקודי "איילים" של פיקוד הצפון עד 2018
תג של גדוד תקשוב פיקודי "שגב" של פיקוד המרכז עד 2018
התג הישן של גדוד תקשוב פיקודי "שגב" של פיקוד המרכז
תג של גדוד תקשוב פיקודי של פיקוד העורף עד 2018
התג הישן של גדוד תקשוב אוגדתי "מרום", עד סוף 2019
סמל גדוד תקשוב אוגדתי של עוצבת עידן (חיילי הגדוד נעו עם תג האוגדה)
הערות שוליים

↑  למעט גדוד "איילים" 371 (גדוד התקשוב הפיקודי של פיקוד הצפון), שם קיימות 7 פלוגות.[דרוש מקור]
↑   מיכל עבר-הדני, תגי היחידה החדשים של משרתי אגף התקשוב וההגנה בסב"ר, באתר צה"ל, 25 באפריל 2018
מחר ועוד מחר ועוד מחר

פרק זה טעון עריכה. אנא תרמו לוויקיפדיה .
| --- | --- |

 מידע כללי
 מאת:  גבריאל זווין 
 שפת המקור:  אנגלית
 סוגה:  רומן, רומן חניכה
 הוצאה
 תאריך הוצאה:  2022 
 הוצאה בעברית
 הוצאה:  תכלת
 תאריך:  2023
 תרגום:  טל ארצי
 מספר עמודים:  463
 
מחר ועוד מחר ועוד מחר (באנגלית: Tomorrow, And Tomorrow, And Tomorrow), הוא ספר פרוזה מאת הסופרת האמריקאית גבריאל זווין שיצא לאור ב-2022. הספר עוסק בחברות בין סאם מייזר וסיידי גרין מגיל 12 ועד גיל 40, במהלכם סאם וסיידי יצרו יחד משחקי מחשב והקימו חברת משחקים משפיעה מאמצע שנות ה-90 ועד לשנות ה-20 של המאה ה-21. כותרת הספר לקוחה מתוך המונולוג המפורסם של שייקספיר במחזה מקבת', במהלכו מקבת מלין על חוסר המשמעות של החיים.
עלילה

סאם מייזר, מתיידד עם סיידי גרין כשהם נפגשים בבית החולים שבו סאם מאושפז לאחר ניתוח קשה ברגלו עקב תאונת דרכים שעבר. סיידי, שמבקרת בביה"ח, פוגשת את סאם משחק במשחק סופר מריו, ורואה איך הוא מצליח לעבור שלב שהיא לא הצליחה. הם מתחילים לדבר ולהתיידד. אחות ביה"ח מבקשת מסיידי שתמשיך לבוא ולהיפגש עם סאם, כיוון שזו הפעם הראשונה שהוא מתקשר עם מישהו מאז שהגיע לביה"ח. בתמורה סיידי מקבלת שעות התנדבות לבית הספר. סיידי נהנית מהזמן עם סאם ולכן לא מספרת לו על כך שזמן המפגש שלהם נחשב כהתנדבות עבורה, וכשסאם מגלה זאת, הוא כועס על סיידי ומנתק איתה כל קשר.
6 שנים מאוחר יותר, סאם וסיידי נפגשים בתחנת רכבת בבוסטון בדרכם לאוניברסיטה. סיידי נותנת לסאם משחק שהיא יצרה כחלק מקורס שהיא לומדת, וברגע שסאם משחק בו, הוא יודע שהוא חייב לשכנע את סיידי להכין איתו משחקים. בסיוע של שותפו לדירה מרקס שהופך למפיק של המשחק שלהם, סיידי וסאם מקדישים את הקיץ להכנת המשחק "איצ'יגו" שעוקב אחר פעוט בן 3 שאובד בים, ומנסה לחזור הביתה.
איצ'יגו הופך ללהיט, והשלושה מקימים חברת משחקים ומתחילים להפיק משחקים מורכבים יותר, במקביל מערכות היחסים שלהם הופכות למתוחות ותחרותיות.
תהליך יצירת הספר

זווין מתארת בראיון לפבלישר וויקלי, שהתחילה לכתוב את הספר עוד ב-2017, אבל שהחלקים המשמעותיים של הכתיבה שלו אירעו בעיקר בזמן מגפת הקורונה, בה אי אפשר היה לטייל לשום מקום. עבור זווין, כתיבה על ניו יורק, קליפורניה ויפן, איפשרה לה לבקר במקומות האלו למרות שהיא הייתה בביתה. לטענתה, משחקי מחשב הם סוג של רומן. יש להם דמות ראשית, עלילה, רפרנסים תרבותיים לספרים או למשחקים אחרים. מבחינתה, הספר מתמקד בעיקר במערכת היחסים בת ה-30 שנה של סיידי וסאם ושיתוף הפעולה היצירתי שלהם וכיצד הוא דוחף את שניהם להוציא את המיטב שלהם. במובן זה, הספר הוא יותר סיפור התבגרות מאשר ספר על עולם משחקי המחשב אם כי ניתן לראות תוך כדי ההתבגרות של סאם וסיידי, כיצד התעשייה של המשחקים מתבגרת אף היא ומשתנה.
הערות שוליים

↑  Nathalie op de Beeck, 'Games Are Another Form of Storytelling': PW Talks to Gabrielle Zevin, publishersweekly.com, ‏30.6.22
סקס והעיר הגדולה (סרט)

| --- | --- |

כרזת הסרט
 מבוסס על:  סקס והעיר הגדולה 
 בימוי:  מייקל פטריק קינג 
 הופק בידי:  מייקל פטריק קינג, שרה ג'סיקה פרקר, דארן סטאר, ג'ון מלפי 
 תסריט:  מייקל פטריק קינג  קנדיס בושנל
 עריכה:  מייקל ברנבאום 
 שחקנים ראשיים:  שרה ג'סיקה פרקר  סינת'יה ניקסון  קריסטין דייוויס  קים קטרל כריס נות'
 מוזיקה:  ארון זיגמאן 
 צילום:  ג'ון תומאס 
 מדינה:  ארצות הברית 
 חברת הפקה:  סרטי HBO, The Montecito Picture Company 
 חברה מפיצה:  ניו ליין סינמה, HBO
 שיטת הפצה:  וידאו על פי דרישה 
 הקרנת בכורה:  בריטניה 28 במאי 2008  ישראל 29 במאי 2008  ארצות הברית 30 במאי 2008
 משך הקרנה:  145 דק' 
 שפת הסרט:  אנגלית 
 סוגה:  סרט חבר'ה נשי, קומדיה רומנטית, סרט קומדיה 
 מקום התרחשות:  ניו יורק 
 תקציב:  65 מיליון דולר
 הכנסות באתר מוג'ו:   sexandthecity
 סרט קודם:  סקס והעיר הגדולה 
 סרט הבא:  סקס והעיר הגדולה 2 
 www.sexandthecitymovie.com
 דף הסרט ב־IMDb
 
סקס והעיר הגדולה הוא סרט קולנוע שיצא לאקרנים ב-30 במאי 2008 בארצות הברית. הסרט מהווה המשך לסדרת הטלוויזיה הפופולרית "סקס והעיר הגדולה" ששודרה בין השנים 1998–2004 ברשת HBO.
האירועים בסרט מתרחשים כארבע שנים לאחר סיום הסדרה. שרה ג'סיקה פרקר, סינת'יה ניקסון, קים קטרל וקריסטין דייוויס ממשיכות לגלם בסרט את הדמויות הראשיות שגילמו בסדרה.
תקציר העלילה

קארי מגלה בתחילת הסרט מה התרחש בחיי הבנות מאז סיום הסדרה. שרלוט והארי נשואים ולאחר בעיות פוריות החליטו לאמץ ילדה בשם לילי. מירנדה עברה לגור עם סטיב בברוקלין ושם הם מגדלים את בריידי יחד. סמנתה עברה ללוס אנג'לס שם היא מתמקדת בניהול הקריירה המצליחה של סמית'. קארי וביג עברו לגור יחד וכרגע נמצאים בחיפוש אחר דירה חדשה. ביג קונה דירת פנטהאוס וקארי מתקשה למכור את הדירה הישנה שלה. הבנות מגיעות לעזור לה לארוז ושרלוט מפגישה בין קארי לאנתוני, חבר טוב של שרלוט, שיעזור בארגון החתונה של קארי וג'ון.
מירנדה מגלה לבנות שהיא וסטיב חווים קשיים ושהוא מספר לה שהוא בגד בה השניים נפרדים. ביום החתונה ביג חווה "רגליים קרות" ולא מגיע לטקס אך שהוא מתחרט זה כבר מאוחר מדי וקארי עוזבת את הטקס מושפלת. לאחר שמתגלה שאת חבילת ירח הדבש לא ניתן לבטל כל הבנות מחליטות לנסוע למקסיקו ולנצל את החופשה. בסוף החופשה קארי חוזרת לדירתה הישנה ושוכרת עוזרת בשם לאיז שתארגן חזרה את דבריה. סמנתה נדלקת על השכן שלה ומפני שסמית' כל הזמן בנסיעות היא מפחדת לבגוד ולכן פונה לאוכל ומעלה במשקל. שרלוט נכנסת להריון ולואיז, העוזרת האישית של קארי מוצאת אהבה וחוזרת לעיר הולדתה כדי להתחתן. שרלוט פוגשת בביג וצועקת עליו על כך שפגע בחברתה הטובה אך נתקפת צירים והוא מוביל אותה לבית החולים, אך הוא עוזב לפני הגעתה של קארי. דירת הפנטהאוס של קרי וביג עומדת להמכר וקארי רצה לאסוף משם זוג נעלי עקב של מנולו בלאניק שהשאירה שם והיא נתקלת בביג שמתנצל ומציע לה נישואין שוב, הפעם עם נעל העקב המשובצת יהלומים במקום טבעת והיא מסכימה.
הדמויות > דמויות ראשיות

שרה ג'סיקה פרקר בתור קארי בראדשו.
סינת'יה ניקסון בתור מירנדה הובס.
קים קטרל בתור סמנתה ג'ונס.
קריסטין דייוויס בתור שרלוט יורק גולדנבלט.
כריס נות' בתור ג'ון ג'יימס פרסטון ("מר ביג").
הדמויות > דמויות משניות

ג'ניפר הדסון בתור לואיז.
דייוויד אייגנברג בתור סטיב בריידי.
ג'ייסון לואיס בתור סמית' ג'רד.
אוואן הנדלר בתור הארי גולדנבלט.
מריו קנטוני בתור אנתוני מרטינו.
וילי גרסון בתור סטנפורד בלאץ'.
לין כהן בתור מגדה.
קנדיס ברגן בתור איניד פריק.
גילס מריני בתור דנטה.
סרטי המשך

סקס והעיר הגדולה 2 יצא ב-27 במאי 2010 בארצות הברית וב-28 במאי בממלכה המאוחדת וזכה להכנסות של 294 מיליון דולר. למרות הכנסותיו הגבוהות של הסרט הוא קיבל ביקורות שליליות והיה מועמד לפרס פטל הזהב בשבע קטגוריות.
בדצמבר 2016 הוכרז כי אושר התסריט עבור הסרט השלישי בסדרה. צוות השחקניות הראשי אישר את השתתפותן בסרט, אך נכון להיום לא החלו בהפקתו.
חברת הודו המזרחית ההולנדית

| --- | --- |


 נתונים כלליים
 תקופת הפעילות:  20 במרץ 1602 – 1798 (כ־195 שנים)
 חברות בנות:  חברת הודו המערבית ההולנדית 
 מיקום המטה:  בית הודו המזרחית 
 ענפי תעשייה:  מסחר 
 מוצרים עיקריים:  סחר בתבלינים 
 
הלוגו של לשכת אמסטרדם בחברת הודו המזרחית ההולנדית, שהוא מונוגרמה של שם החברה
חברת הודו המזרחית המאוחדת (בהולנדית: Vereenigde Oostindische Compagnie או בראשי תיבות: VOC), הידועה יותר בשם חברת הודו המזרחית ההולנדית, כדי להבדילה מהחברה הבריטית בעלת שם מקביל, נוסדה ב-20 במרץ 1602, כאשר הפרלמנט ההולנדי העניק לה מונופול למשך 21 שנים לנהל את המושבות ההולנדיות באסיה והמסחר עם אסיה. היה זה התאגיד הרב-לאומי הראשון בעולם והחברה הראשונה בעולם שהנפיקה מניות. החברה נותרה גורם כלכלי בעל השפעה במשך מאתיים שנה, עד שנקלעה לחדלות פרעון, ופורקה בשנת 1798 כאשר הרפובליקה הבטאווית השתלטה על נכסיה.
בשיאה, שווי השוק הכולל של החברה נאמד במונחים של היום בין מיליון ל־8 מיליון דולר. פורסמה אינפוגרפיקה אשר הציגה את ערכה של החברה בכ-7.9 טריליון דולרים אמריקאים[דרוש מקור], כלומר שווי שמתעלה על השווי הכולל של חברת גוגל, אפל ומיקרוסופט כיום, אך הוטלו בהערכה זו ספקות רבים.
ארגון

החברה הורכבה משש לשכות בערי נמל: אמסטרדם, דלפט, רוטרדם, אנקהאוזן (Enkhuizen) והורן בהולנד, וכן בעיר מידלבורך בזיילנד. נציגי שש הלשכות התכנסו במועצה שנקראה "17 הלורדים" (Heeren XVII). במועצת 17 הלורדים היו שמונה נציגים מלשכת אמסטרדם, ארבעה מלשכת זיילנד, נציג אחד מכל אחת מן הלשכות הקטנות יותר והנציג ה-17 היה מלשכת זיילנד, או מאחת הלשכות הקטנות יותר. בגלל הרכב המועצה, נציגי אמסטרדם הצליחו בדרך כלל לגייס עוד קול אחד, כדי לזכות ברוב ולהכתיב את סדר היום.
שש הלשכות גייסו את ההון ההתחלתי של חברת הודו המזרחית ההולנדית. בין 358 בעלי המניות המקוריים בחברה, היו יזמים פרטיים קטנים רבים שנטלו את סיכון ההשקעה. בין בעלי המניות היו מהגרים לא מעטים.
הסמליל של חברת הודו המזרחית ההולנדית הורכב מראשי התיבות של שמה בהולנדית, האות V גדולה, O ו-C קטנות על כל אחת מזרועותיה, ומעל שלוש האותיות, האות הראשונה בשם הלשכה (כך לדוגמה משמאל, הסמליל של לשכת אמסטרדם). דגל החברה היה כתום, לבן, כחול (זהה לדגל הנוכחי של הולנד), עם הסמליל רקום עליו.
מועצת 17 הלורדים התכנסה במשך תקופה של שש שנים באמסטרדם ואחריהן שנתיים במידלבורך. המועצה קבעה את מדיניותה הכללית של החברה וחילקה את המשימות בין הלשכות השונות. הלשכות הוציאו לפועל את עבודת החברה בעזרת הספינות שבבעלותן, וכן מחסנים וסחורות. מועצת 17 הלורדים ציידה את רבי החובלים של הספינות בהוראות מסע מפורטות שכללו את נתיב הספינה, כיווני הרוח, זרמי-ים, שרטונים ונקודות ציון. חברת הודו המזרחית ההולנדית אף הפיקה מפות מסע משלה.
על רקע מלחמת הולנד-פורטוגל (מאבק שתחילתו בשנת 1588 על שליטה במושבות הפורטוגזיות) חברת הודו המזרחית קבעה את המטה שלה בבטביה שבאי ג'אווה (היום ג'קרטה, אינדונזיה). מושבות נוספות נוסדו באיי הודו המזרחית, שהפכה אחר כך לאינדונזיה, כגון איי התבלינים הכוללים את איי בנדה (אנ') שם היה לחברה מונופול על הסחר באגוז מוסקט. כדי לשמור על מונופול זה לא בחלה החברה בשיטות אלימות של דיכוי התושבים המקומיים, סחיטה ורצח.
בספרות ובקולנוע

יש הסוברים כי תולדותיה של החברה שימשו השראה לסדרת הסיפורים "חולית" מאת פרנק הרברט.
כתב המניה הראשון של חברת הודו המזרחית ההולנדית היה מטרה לשוד בסרט אושן 12, שיצא לאקרנים בשנת 2004.
ראו גם

בית הודו המזרחית (אמסטרדם) - משכן לשכת אמסטרדם של החברה
איזק טיטסינג
בטאוויה (ספינה)
הערות שוליים

↑  Glenn Luk, Which company was the most valuable in history?, reading, writing & investing, ‏26 ביוני 2020
↑  Jeff Desjardins, The Most Valuable Companies of All-Time, Visual Capitalist, ‏8 בדצמבר 2017
| דגלי ממלכת ארצות השפלה |
| --- | --- | --- |
| בית המלוכה ההולנדי | דגלי בית המלוכה ההולנדי |  |
| מדינות הממלכה | הולנד • ארובה • סנט מארטן • קוראסאו |  |
| מחוזות הולנד | אוברייסל • אוטרכט • דרום הולנד • דרנתה • זיילנד • חלדרלנד • חרונינגן • לימבורג • פלבולנד • פריסלנד • צפון בראבנט • צפון הולנד |  |
| הולנד הקריבית (טריטוריות מעבר לים) | בונייר • סאבא • סנט אוסטתיוס |  |
| ערים בהולנד | אמסטרדם • וירט • מאסטריכט • סכוונינגן • רוטרדם |  |
| דגלים היסטוריים | איי הודו המזרחיים ההולנדיים • האנטילים ההולנדיים • גינאה החדשה ההולנדית • חברת הודו המזרחית ההולנדית • סורינם ההולנדית |  |
| --- | --- |
בקרת זהויות :  NLI: 987007265975905171  BnF: cb119589725 (data)  CANTIC: a11110545  GND: 672333-0  ISNI: 0000 0001 2158 973X  LCCN: n80107497  NKC: kn20020322382  SUDOC: 027579964  Trove: 931701  VIAF: 131493728   WorldCat (עם VIAF): 131493728 
מושבות אירופאיות בהודו בין השנים 1501–1739
מטבע שהטביעה חברת הודו המזרחית ההולנדית, בשנת 1735